રાયબરેલીના ઉંચાહારમાં NTPC પ્લાન્ટમાં થયેલ દુર્ઘટનાને 48 કલાક પસાર થઈ ચૂક્યા છે. આ દુર્ઘટનામાં 30 લોકોના મોત થયા છે. NTPC મેનેજમેન્ટે હવે પોતાની ભૂલ કબૂલ કરી છે. પ્લાન્ટના અધિકારી રવિન્દ્ર સિંહ રાઠીએ ગુરુવારે પ્રેસ કોન્ફરન્સ કરી ઘટનાની વિગત મીડિયાને જણાવી હતી અને કબૂલ કર્યું હતું કે, મશીનમાં ખામીઓ હતી. માનવાધિકાર પંચે પણ આ મામલે રાજ્ય સરકારને નોટિસ મોકલી છે અને 6 અઠવાડિયામાં જવાબ માગ્યો છે.